*Tämä artikkeli käsittelee kuntaa. Pernaja käsittelee muita merkityksiä.*

**Pernaja** (ruots. *Pernå*) on entinen Suomen kunta ja keskiajalla perustettu kirkkopitäjä Uudenmaan maakunnassa. Pernajan kunta on myöhemmin kuulunut Itä-Uudenmaan maakuntaan ja Etelä-Suomen lääniin. Kunta liitettiin vuonna 2010 Loviisan kaupunkiin. Pernajassa asui vuonna 2009 3 961 ihmistä, ja sen pinta-ala oli 1 107,07 km², josta 419,47 km² oli maata ja 7,33 km² sisävesialueita. Kunta oli kaksikielinen, 58 prosenttia asukkaista puhui ruotsia ja 40 prosenttia suomea. Pernajan naapurikunnat olivat Lapinjärvi, Liljendal, Loviisa, Myrskylä, Porvoo ja Ruotsinpyhtää.

Pernaja liitettiin vuoden 2010 alussa Loviisaan yhdessä Liljendalin ja Ruotsinpyhtään kanssa.

Nimen etymologia
----------------

Pernajan nimi esiintyy ensimmäisen kerran latinankielisessä lähteessä vuonna 1352 muodossa *Perna* tai *Pernea*. Paikannimi palautuu todennäköisesti viron kielen lehmusta tarkoittavaan sanaan *pärna* (vrt. vanha suomen kielen sana *pärnä**.)* Nimi on Virossa yleinen monissa muodoissa. Esimerkiksi kaupunginnimi Pärnu on samaa kantaa.

Maantiede
---------

Pernajan alue käsittää pääosin Pernajanlahden ympäristöä.
Suurimpia järviä ovat Hamarinjärvi, Hopjärvi (neljäsosa), Niinijärvi, Paavalinkylänjärvi, Riikinjärvi, Sarvilahdenjärvi ja Vanhankylänjärvi. Suurimmat saaret ovat Sarvisalo ja Keipsalo. Pernajanlahden ympäristö ja Koskenkylän jokilaakso kuuluvat valtakunnallisesti arvokkaisiin maisema-alueisiin. Pernajanlahden merialue kuuluu myös suojeltuun Natura 2000-alueeseen.

Historia
--------

Kartta Loviisan seudun aluemuutoksista. Pernajasta liitettiin alueita Liljendaliin vuonna 1936 ja Loviisaan vuosina 1924 ja 1957. 
Pernaja on ollut rautakaudella hämäläisten aluetta. Hämäläisasutus oli keskittynyt Sarvilahden ja Mertalahden alueille, vaikka asutusta oli muuallakin. Alueen suomenkieliset paikannimet viittaavat paikoin kalastukseen ja metsästykseen. Tästä on päätelty, että hämäläiset metsästäjät ja kalastajat käyttivät aluetta muinoin myös nautinta-alueenaan muutamia kuukausia kerrallaan. Kaikki Pernajan vanhat kylännimet ovat suomalaisperäisiä ja myös rannikon saarten, lahtien ja niemien nimet ovat alun perin suomenkielisiä.

Ruotsalainen kolonisaatio alkoi Itä-Uudellemaalle ja siten myös Pernajaan 1300-luvun alussa. Kolonisaation on katsottu tapahtuneen niin sanottun toisen ristiretken jälkeen ruotsalaisten voitettua hämäläiset. Paikka mainitaan ensimmäisen kerran historiallisissa lähteissä vuonna 1352. Alueen kaikki ruotsinkieliset paikannimet ovat peräisin keskiajalta. Nimistötutkimusten mukaan esimerkiksi paikannimi *Rike* tarkoitti alun pitäen Riihijokea. Ike-loppu viittaa jokeen.
Riihen olemassaolo puolestaan viittaa maanviljelyyn ja merkitsee ympärivuotista asutusta.
Samanlaisia suomenkielisperäisiä nimiä ovat myös Porvoon puolella Ylike eli Ylijoki sekä Pernajassa sijaitseva Tervik, jonka alkumuoto oli Tervajoki, sittemmin Tervike. Keskiajalla alue ruotsalaistui siinä määrin, että kaikkien kylien nimistö oli viimeistään 1700-luvulla asiakirjoissa enemmistöltään ruotsalainen.

1900-luvulla Pernajan Kabbölessä eli myös virolainen yhteisö, Kabbölen virolaiset.

Nähtävyydet
-----------

### Agricolan puistikko

Pernajan kirkonkylällä sijaitsee Agricolan puistikko, noin 1400-luvulla rakennettu harmaakivikirkko sekä Mikael Agricolan muistomerkki. Pernajan Torsbyssä, Agricolantiellä, on sijainnut Mikael Agricolan synnyinkoti. Paikalla on nykyisin nähtävyytenä muistomerkki. 

### Kartanoita

Pernajassa on myös lukuisia historiallisia kartanoja mm. Suur-Sarvilahden kartano, Malmgårdin kartano, Tervikin kartano sekä Tjusterbyn kartano.

### Forsbyn ruukki

Pernajan Koskenkylässä sijaitsee Forsbyn ruukkialue, joka perustettiin jo vuonna 1682. Alue kuuluu Museoviraston valtakunnallisti merkittäviin rakennettuihin kulttuuriympäristöihin.

### Muistomerkkejä

Hamnskärissä on sukellusvene UC-57:n muistomerkki, joka paljastettiin 12. elokuuta 1934. Tilaisuudessa oli mukana viisi sukellusveneellä Suomen suuriruhtinaskuntaan Preussista tullutta suomalaista jääkäriupseeria. 

### Ryssön linnoitus

Pernajassa sijaitsi aikanaan myös venäläisten Ryssön saarelle 1700-luvulla rakentama Ryssön linnoitus.

Kyliä
-----

Bagarböle, Baggböle, Baggnäs, Bergby, Blybergs, Böle, Erlandsböle, Fasarby, Garpgård, Gerby, Gislarböle, Gislom, Greggböle, Grevböle, Haddom, Hartola (Hardom), Hormnäs, Horslök, Hämeenkylä (Tavastby), Härkäpää (Härpe), Idlax, Isnäs, Kabböle, Kinnarinkylä (Skinnarby), Kirkonkylä (Kyrkoby), Kivisalo (Kjevsalö), Koskenkylä (Forsby), Kukumi (Kuggom), Kuuskoski (Kuskosk), Kärppä (Kärpe), Lapinkylä (Labby), Lappnor, Malmsby, Malmgård, Näse, Paavalinkylä (Påvalsby), Pernajan pappila (Pernå prästgård), Pitkäpää, Pålböle, Riikki (Rike), Rosendal, Rösund, Sandvik, Sarvilahti (Sarvlax), Sarvisalo (Sarvsalö), Sjögård, Strömmen, Sundarö, Särkilahti (Särklax), Tervik, Tetom, Torsby, Tjuvö, Trännäs, Tjusterby, Vanhakylä (Gammelby), Villmansgård, Våtskär, Österby

Tunnettuja pernajalaisia
------------------------

* Carl Johan Adlercreutz, Ruotsin armeijan kenraali
* Mikael Agricola, suomen kirjakielen isä, piispa
* Henrik Johan Aminoff, Suomen sotilasylipäällikkö, kenraaliluutnantti
* Carl Gustaf Armfelt vanhempi, jalkaväenkenraali, Suomen armeijan ylipäällikkö
* Claes Armfelt, vapaaherra, everstiluutnantti
* Maini Askolin, Forsbyn linnan emäntä
* Ernst von Born, lakimies ja poliitikko, vapaaherra
* Carl Magnus Creutz, kreivi, kuvernööri ja historiantutkija
* Johan Creutz, kreivi, Malmgårdin kartanon isäntä
* Robert Wilhelm de Geer, kreivi, maaherra ja Porvoon valtiopäivien maamarsalkka
* Oscar Johansson varatuomari, kansanedustaja
* Pekka Kuusisto, viulisti
* Remi Lindholm, maastohiihtäjä
* Martinus Matthiae Teit, suomalainen reformaattori, kirkkoherra ja Ruotsin kruununperillisten opettaja
* Marika Mäkelä, taidemaalari
* Ola Rosendahl, kansanedustaja
* Kalle Ruusunen, oopperalaulaja
* Hannu Ryöppönen, yritysjohtaja
* Timo Tompuri, kiekonheittäjä
* Erkka Westerlund, jääkiekkovalmentaja

Ruokakulttuuri
--------------

Pernajan pitäjäruoiksi nimettiin 1980-luvulla uusien perunoiden hapankermasta tehty kastike nimeltä *ludiveto* sekä kirnupiimäpuuro.

Urheilu
-------

Pernajassa toimii frisbeegolfseura Pernå Discgolf Kamraterna, joka ylläpitää Pernå Discgolf frisbeegolf-rataa. Rata on 18-väyläinen par 57. Rata koostuu lähinnä metsäväylistä jyrkkine korkeuseroineen. Lisäksi Pernajassa on yleisurheilukenttä sekä jääkiekkokaukalo aivan Pernajantien kupeessa. Frisbeegolf-rata sijaitsee näiden ympärillä.

Lähteet
-------

1. 1 2  Suomen pinta-ala kunnittain 1.1.2009  1.1.2009. Maanmittauslaitos. Viitattu 1.1.2010.
2. 1 2  Läänien, maistraattien, kihlakuntien ja kuntien asukaslukutiedot kuukausittain  31.12.2009. Väestörekisterikeskus. Viitattu 8.1.2010.
3. ↑  Väestö iän ja sukupuolen mukaan alueittain  31.12.2008. Tilastokeskus: demography. Viitattu 15.12.2017.
4. ↑  Kysymyksiä ja vastauksia *Kotus.fi*. Kotus. Viitattu 13.8.1984.
5. 1 2 3  Kari Tarkiainen: *Ruotsin itämaa*, s. 135-136. Svenska litteratursällskapet i Finland, 2010.
6. 1 2 3  Saulo Kepsu: *Uuteen maahan - Helsingin ja Vantaan vanha asutus ja nimistö*, s. 47-48. Suomalaisen kirjallisuuden seura, 2005.
7. 1 2  Loviisan Sanomat 18.11.2003 (Arkistoitu – Internet Archive)
8. ↑  Maailman ja Suomen Suuratlas, sivu 256, WSOY, Instituto Geografico Agostini, Novara, Igda, 1985, ISBN 951-0-12598-9
9. ↑  Museovirasto Valtakunnallisesti merkittävät rakennetut kulttuuriympäristöt *rky.fi*.
10. ↑  Maailman ja Suomen Suuratlas, sivu 269, WSOY, Instituto Geografico Agostini, Novara, Igda, 1985, ISBN 951-0-12598-9
11. ↑  Suomen Sukututkimusseura
12. ↑  Kangosjärvi, Jaakko: Tuhansien julkkisten maa.  *Helsingin Sanomat*, 5.7.2008. Artikkelin maksullinen verkkoversio. Viitattu 12.3.2024.
13. ↑  Kolmonen, Jaakko 1988. *Kotomaamme ruoka-aitta: Suomen, Karjalan ja Petsamon pitäjäruoat*, s. 60. Helsinki: Patakolmonen Ky.

### Tilastot

* Väestörekisterikeskus: Kuntien asukasluvut kuukausittain (Arkistoitu – Internet Archive)

### Historiatietoa

* Tietoja seurakunnista
* Viron suurlähetystö: Pernajassa oli virolainen kalastajakylä

Aiheesta muualla
----------------

* Kuvia tai muita tiedostoja aiheesta **Pernaja** Wikimedia Commonsissa

* Pernajan kunnan kotisivut
* Itä-Uudenmaan tapahtumakalenteri (Arkistoitu – Internet Archive)
* Pernajanlahtien ja Pernajan saariston merensuojelualue
* Valtakunnalisesti arvokkaat maisema-alueet

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Uudenmaan maakunnan kunnat |
| --- |
|  |
| Nykyiset kunnat | 
* Askola
* Espoo
* Hanko
* Helsinki
* Hyvinkää
* Inkoo
* Järvenpää
* Karkkila
* Kauniainen
* Kerava
* Kirkkonummi
* Lapinjärvi
* Lohja
* Loviisa
* Myrskylä
* Mäntsälä
* Nurmijärvi
* Pornainen
* Porvoo
* Pukkila
* Raasepori
* Sipoo
* Siuntio
* Tuusula
* Vantaa
* Vihti

 |
|  |
| Entiset kunnat | 
* Bromarv
* Degerby
* Haagan kauppala
* Huopalahti
* Hyvinkään maalaiskunta
* Karjaa
* Karjaan maalaiskunta
* Karjalohja
* Kulosaari
* Liljendal
* Lohjan kunta
* Nummi
* Nummi-Pusula
* Oulunkylä
* Pernaja
* Pohja
* Porvoon maalaiskunta
* Pusula
* Pyhäjärvi Ul
* Ruotsinpyhtää
* Sammatti
* Snappertuna
* Tammisaaren maalaiskunta
* Tammisaari
* Tenhola

 |

 |